Diari Oficial de la Generalitat Valenciana


Sumari del DOGV 6479, del 14-03-2011 (2011/2364)

Notificació de la sentència dictada en el judici verbal número 916/2008.
------------------------------------------------------------------------

### Dades del document

Número de DOGV
:   6479

Data del DOGV
:   14-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2364


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici verbal número 916/2008. [2011/2364]  
Expedient civil número 916/08  
Jutjat de Primera Instància número 19 de València  
«Sentència número 208  
València, 31 d'octubre de 2008  
Jesús L. Rojo Olalla, magistrat jutge del Jutjat de Primera Instància número 19 dels de València, he vist aquestes actuacions de judici verbal seguides davant d'aquest tribunal amb el número 916/08, a instàncies de l'entitat Empresa Mixta Valenciana de Aguas, SA, en acrònim Emivasa, IGV, amb CIF A-97/197511, representada per procuradora dels tribunals en la persona de Gloria Benlloch Soriano i assistit pel lletrat en la persona de Javier Valero Llorca; contra Juan Vargas Teodoro, amb DNI 21262282R, personat en les actuacions sense postulació ja que no és preceptiva; i s'hi ha exercit acció de resolució del contracte de subministrament d'aigua i acció per a compliment d'obligació contractual d'abonament de preu de subministrament; resulta.  
Antecedents de fet:  
Primer. En data 20 de juny de 2008 va ser presentada la demanda de judici verbal l'àmbit subjectiu de la qual, i naturalesa d'acció exercida apareix descrit en l'encapçalament, i se sol·licitat, en la pètita, la declaració de resolució del contracte de subministrament d'aigua firmat entre les litigants, relatiu al subministrament en l'immoble de València, carrer Castell de Cullera, número 10, 10a, i es va ordenar que s'adoptaren les mesures que siguen necessàries per a l'efectiu cessament del subministrament, inclosa l'autorització a Emivasa per a accedir a l'immoble on es trobe instal·lat el comptador a fi d'interceptar el pas d'aigua, més la condemna del demandat a pagar a Emivasa la suma de 607,62 euros per subministrament d'aigua efectuat i no atés, més els interessos des de la demanda i costes.  
Respecte d'això el procurador de l'actor va indicar que en data 28 de juny de 1956, Emivasa va subscriure amb el demandat contracte de subministrament d'aigua sobre l'immoble indicat més amunt; com a conseqüència de l'esmentat subministrament, han resultat pendents de pagament 6 factures, per un import total de 768,81 euros, que comprenen el consum entre el 16 de novembre de 2006 i el 16 de novembre de 2007; el demandat va firmar reconeixement de deute amb l'actora i va fer un pagament de 161,19 euros, i va quedar pendent la suma reclamada en les actuacions, i al marge d'altres factures que no es reclamen en el procés.  
Segon. Una vegada admesa la demanda a tràmit i assenyalada vista, hi van acudir les parts; l'actor va ratificar la seua demanda; el demandat va admetre la realitat dels fets i va assenyalar la falta de recursos per a poder pagar el subministrament.  
A instàncies d'Emivasa es va practicar la documental per reproducció dels acompanyats amb la demanda i el procés va quedar conclús per a resolució.  
Fets provats:  
Únic. Els de la demanda, a l'empara de la documentació de què s'acompanyen les actuacions consistents en diverses factures atribuïdes a consum d'aigua en el contracte que es diu titular el demandat, i estant acceptat de contrari l'existència del subministrament i la falta de pagament de les factures que es reclamen, amb l'eficàcia d'un assentiment.  
Fonaments de dret  
Primer. S'apliquen l'article 1.124 del Codi Civil que faculta una part contractant a posar fi a l'acord en el cas que el contrari no complisca allò que li incumbeix; i articles 1500 i 1544 del Codi Civil que faculten l'entitat prestatària del servei a cobrar pel subministrament realitzat.  
Segon. En aplicació de l'article 394 de la Llei d'Enjudiciament Civil, resulta la condemna a costes de la part demandada.   
Dispositiva  
Estime de forma íntegra la demanda interposada per Gloria Benlloch Soriano, procuradora dels tribunals, que actua en nom i representació d'Emivasa, contra Juan Vargas Teodoro:  
I. Declare resolt el contracte de subministrament d'aigua existent entre els litigants, relatiu al subministrament en l'immoble de València, carrer Castell de Cullera, número 10, 10.ª, i es faculta Emivasa a l'adopció de les mesures que siguen necessàries per a l'efectiu cessament del subministrament, inclosa, si fóra necessari i acompanyada de la comissió judicial, l'autorització per a accedir a l'immoble on es trobe instal·lat el comptador a fi d'interceptar-hi el pas d'aigua.  
II. Condemne el senyor Vargas Teodoro a pagar a Emivasa la suma de sis-cents set euros amb seixanta-dos cèntims d'euro de principal en concepte de subministrament d'aigua fins al 16 de novembre de 2006 i no atés, més interessos des de la interposició de la demanda.  
III. I condemne el senyor Vargas Teodoro a pagar les costes originades en la instància a l'entitat Emivasa.   
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació davant de l'Audiència Provincial de València, i que disposen amb aquest objecte del termini de cinc dies des que es reba, les quals podran plantejar-lo mitjançant un escrit de forma deguda adreçat al Jutjat, on es manifeste la preparació d'impugnació, amb la indicació expressa que es tracta d'aquesta resolució i dels pronunciaments que són objecte de recurs.   
Que el secretari expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Aquesta és la meua sentència, dictada en primera instància, que pronuncie, mane I firme; en done fe».  
La sentència anterior ha sigut donada, llegida i publicada pel mateix jutge que la subscriu, mentre celebrava audiència pública; jo, la secretària, en done fe».  
I atés que el demandat esmentat, Juan Vargas Teodoro, es troba en parador desconegut, expedisc aquest edicte a fi que li valga de notificació de forma deguda.  
València, 19 de gener de 2011.- La secretària judicial: Eva María Murciano Vicente.